钦定古今图书集成/明伦汇编/闺媛典/第001卷 > 《诗经》 > 《小雅斯干》
## 钦定古今图书集成/明伦汇编/闺媛典/第001卷 > 《诗经》 > 《小雅斯干》

乃生女子。载寝之地，载衣之裼，载弄之瓦。无非无仪，
惟酒食是议。无父母贻罹。

〈朱注〉裼褓也。瓦，纺砖也。仪善，罹忧也。寝之于地，卑之也。衣之以褓，即其用而无加也。弄之以瓦，习其所有事也。有非，非妇人也；有善，非妇人也。盖女子以顺为正，无非足矣，有善，则亦非其吉祥可愿之事也。惟酒食是议，而无遗父母之忧，则可矣。《易》曰：“无攸遂，在中馈，贞吉。”而孟子之母亦曰：“妇人之礼，精五饭，羃酒浆，养舅”姑，缝衣裳而已矣。故有闺门之修，而无境外之志，此之谓也。